ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ, ΦύλΛου 5 53 

27 Ιουλίου 1993 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ορισμός αναπληρωτή εκκαθαριστή δαπανών της Βου¬ 
λής. 1 

Τροποποίηση της εγγύησης του Δημοσίου που παρασχέ¬ 
θηκε με την 2035597/6660/0025/10.6.1993 από¬ 
φαση Υπουργού Οικονομικών. 2 

Παροχή της εγγύησης του Ελληνικού Δημοσίου για υπο¬ 
χρεώσεις του ΟΑΕ εκ της υπ’ αυτού πώλησης των με¬ 
τοχών της ΜΕΛ Α.Ε. 3 

Τροποποίηση της 31658/3.7.85 απόφασης του Γεν. 

Γραμματέα του Υπουργείου Εργασίας. 4 

Κατανομή θέσεων των κλάδων μόνιμου προσωπικού του 
Οίκου Ναύτου στους βαθμούς του άρθρου 1 του Ν. 

2085/92. 5 

Κατανομή θέσεων των κλάδων μόνιμου προσωπικού του 
Ναυτικού Επιμελητηρίου της Ελλάδας (ΝΕΕ) στους 

βαθμούς του άρθρου 1 του Ν. 2085/92. 6 

Τροποποίηση διατάξεων του Τηλεγραφικού Κανονισμού 

Εσωτερικού του ΟΤΕ. 7 

Τροποποίηση διτάξεων του Κανονισμού Υπηρεσίας Τη¬ 
λεειδοποίησης ΟΤΕ. . 8 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 3815 (1) 


Ορισμός αναπληρωτή εκκαθαριστή δαπανών της Βουλής. 

Ο ΠΡΟΕΔΡΟΣ ΤΗΣ ΒΟΥΛΗΣ 

Έχοντας υπόψη: 

1. Τις διατάξεις των άρθρων 23 παρ. 1 εδ. γ', 108,109 παρ. 
2, 110 παρ. 1,2, εδ. ιβ' και 150 του Κανονισμού της Βουλής 
(μέρος β' - προσωπικό), όπως τροποποιήθηκαν με τις διατά¬ 
ξεις του άρθρου 16 της από 14.5.1991 απόφασης της Ολε- 
μέλειας της Βουλής (ΦΕΚ 82/Α/91). 

2. Την απόφαση του Προέδρου της Βουλής 4300/2894/ 
17.9.91 «ορισμός εκκαθαριστή και αναπληρωτή εκκαθαριστή 
δαπανών της Βουλής», αποφασίζουμε: 

Συμπληρώνοντας την 4300/2894/17.9.91 απόφασή μας, 
ορίζουμε δεύτερο αναπληρωτή εκκαθαριστή δαπανών της 
Βουλής τον υπάλληλο της Βουλής με 4ο βαθμό και 8ο Μ.Κ. 
Χρήστο Χουντάλα. 

Κατά τα λοιπά εξακολουθεί να ισχύει η 4300/2894/ 
17.9.91 απόφασή μας. 


Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 13 Ιουλίου 1993 

Ο ΠΡΟΕΔΡΟΣ ΤΗΣ ΒΟΥΛΗΣ 

ΑΘΑΝΑΣΙΟΣ ΤΣΑΛΔΑΡΗΣ 
-♦- 

Αριθ. οικ. 2045378/8410 (2) 

Τροποποίηση της εγγύησης του Δημοσίου που παρασχέθηκε 
με την 2035597/6660/0025/1.0,6.1993 απόφαση 
Υπουργού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: - -·' - - 

1. Τις διατάξεις των Α.Ν. 747/1945 και 9/ί 967 και του Ν. 
1266/1982. 

2. Την απόφασή μας με αριθμό 2035597/6660/0025/ 
10.6.1993, με την οποία παρασχέθηκε η εγγύηση του Δημο¬ 
σίου στην Εθνική Τράπεζα για τη χορήγηση δανείου ποσού 
δρχ. ενός δισεκατομμυρίου (,1.000 εκατ.) στην «Πρότυπο 
Ανώνυμο Κτηματική Εταιρεία - Ανώνυμη Εταιρεία Τουριστι¬ 
κών και Κτηματικών Επιχειρήσεων» και με το διακριτικό τίτλο 
«Πρότυπος Ανώνυμος Κτηματική Εταιρεία» για τη συνέχιση 
της λειτουργίας του εργοστασίου Λιπασμάτων στη Δραπε¬ 
τσώνα (ΣΕΔ της ΑΕΕΧΠ & Λ και τη γύρων γενικότερη χωροτα¬ 
ξική ανάπλαση του γηπέδου και της γύρω περιοχής). 

3. Το γεγονός ότι ο τίτλος της ανωτέρω Εταιρείας δόθηκε 
λανθασμένα ενώ ο ορθός είναι «ΠΡΟΤΥΠΟΣ ΚΤΗΜΑΤΙΚΗ 
ΤΟΥΡΙΣΤΙΚΗ ΑΝΩΝΥΜΟΣ ΕΤΑΙΡΕΙΑ» όπως στο αριθ. 366/ 
11.6.93 έγγραφο της Ε.Τ.Ε. σημειώνεται. 

4. Την Υ. 2009/20.5.93 κοινή απόφαση του Πρωθυπουρ¬ 
γού και Υπουργού Οικονομικών για ανάθεση αρμοδιοτήτων 
στους Υφυπουργούς Οικονομικών, αποφασίζουμε: 

Τροποποιούμε την απόφασή μας με αριθμό 2035597/ 
6660/0025/10.6.1993 που αναφέρεται στο σκεπτικό της 
παρούσας και ορίζουμε, όπως η εγγύηση του Δημοσίου προς 
την Εθνική Τράπεζα ισχύει για τη δανειοδότηση με ένα δισε¬ 
κατομμύριο δρχ. (1.000 εκατ.) της Εταιρείας «ΠΡΟΤΥΠΟΣ 
ΚΤΗΜΑΤΙΚΗ ΤΟΥΡΙΣΤΙΚΗ ΑΝΩΝΥΜΟΣ ΕΤΑΙΡΕΙΑ» και όχι 
της Εταιρείας «ΠΡΟΤΥΠΟΣ ΑΝΩΝΥΜΟΣ ΚΤΗΜΑΤΙΚΗ ΕΤΑΙ¬ 
ΡΕΙΑ - ΑΝΩΝΥΜΗ ΕΤΑΙΡΕΙΑ ΤΟΥΡΙΣΤΙΚΩΝ ΚΑΙ ΚΤΗΜΑΤΙ¬ 
ΚΩΝ ΕΠΙΧΕΙΡΗΣΕΩΝ» και με τον διακριτικό τίτλο «Πρότυπος 
Ανώνυμος Κτηματική Εταιρεία». 

Κατά τα λοιπά ισχύει η απόφασή μας 2035597/6660/ 
0025/10.6.93. 

- 3 Ο -- 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 13 Ιουλίου 1993 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

Αριθ. 2067865/13100/0025 (3) 

Παροχή της εγγύησης του Ελληνικού Δημοσίου για υποχρεώ¬ 
σεις του ΟΑΕ εκ της υπ’ αυτού πώλησης των μετοχών της 

ΜΕΛ Α.Ε. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατόξεις των Α.Ν. 747/1945 και του Ν. 1266/1982 
άρθρο 8. 

2. Το όρθρο 24 του Ν. 1291/1991. 

3. Το απόσπασμα από τα πρακτικά της υπ’ αριθμό 260/ 
21.10.1992 συνεδρίασης του Δ.Σ. του ΟΑΕ. 

4. Το έγγραφο του ΟΑΕ με αριθμό Α.Π. 302556/ 
10.5.93. 

5. Το από 14.5.1992 έγγραφο της Ειδικής Γραμματείας 
Αποκρατικοποίησης. 

6. Την με αριθμό Υ.2009/20.5.1993 κοινή απόφαση του 
Πρωθυπουργού και Υπουργού Οικονομικών για ανάθεση αρ¬ 
μοδιοτήτων Υπουργού Οικονομικών στος Υφυπουργούς Οι¬ 
κονομικών, αποφασίζουμε: 

Παρέχουμε την εγγύηση του Ελληνικού Δημοσίου για την 
επιστροφή από τον ΟΑΕ οποιουδήποτε ποσού που θα κατα¬ 
βάλει ο αγοραστής της ΜΕΛ Α.Ε. για το τίμημα των μετοχών ή 
που θα έχει εισφέρει και επενδύσει αποδεδειγμένα για παρα¬ 
γωγικούς σκοπούς στην Εταιρεία, εντόκως με το επιτόκιο των 
εντόκων Γραμματίων του Ελληνικού Δημοσίου 12μηνης διάρ¬ 
κειας, σε περίπτωση ανατροπής του ιδιοκτησιακού καθεστώ¬ 
τος των πωλουμένων μετοχών. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 13 Ιουλίου 1993 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

Αριθ. 32033 (4) 

Τ ροποποίηση της 31658/3.7.85 απόφασης του Γ εν, Γ ραμμα- 

τέα του Υπουργείου Εργασίας. 

Ο ΓΕΝ. ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 2 του Ν. 1545/85 «Εθνικό σύ¬ 
στημα προστασίας από την ανεργία και άλλες διατάξεις». 

2. Την αρ. 31658/3.7.85 απόφασή μας «Καθορισμός 
ύψους επιδόματος νεοεισερχομένων στην αγορά εργασίας, 
διάρκεια καταβολής του, διαδικασίας, δικαιολογητικών κ.λπ. 
και γεωγραφική επέκταση του θεσμού». 

3. Την αρ. 101595/13.12.1990 απόφαση του Υπουργού 
Εργασίας για μεταβίβαση αρμοδιοτήτων στον Γ εν. Γ ράμματέα 
κ.λπ. 

4. Την αρ. 177/93 απόφαση του Δ.Σ. του ΟΑΕΔ (αρ. συνε¬ 
δρίασης 24/22.6.1993) που μας υποβλήθηκε με το αρ. 
111791/25.6.93 έγγραφο του Οργανισμού, αποφασίζουμε: 

Τροποποιούμε την παρ. 1 του Κεφ. I (Καθορισμός ύψους 
και διάρκεια επιδόματος) της αρ. 31658/3.7.85 απόφασής 


μας ως εξής: 

«1. Το μηνιαίο ποσό του επιδόματος ορίζεται, για όσους νε- 
οεισερχόμενους επιδοτούνται από την 1.10.1993 και μετά, 
ίσο προς 25.000 δρχ. και προσαυξάνεται κατά 2.000 δρχ. για 
κάθε ανήλικο παιδί του δικαιούχου και τον ή την μη επιδοτού¬ 
μενο σύζυγο. Το καταβαλλόμενο συνολικό μηνιαίο ποσό δεν 
μπορεί να υπερβαίνει τα 20 βασικά ημερήσια επιδόματα 
ανεργίας». 

Κάλυψη δαπάνης: 

Από τις διατάξεις της παρούσας απόφασης προκαλείται 
δαπάνη σε βάρος του προϋπολογισμού του ΟΑΕΔ ύψους 
90.000.000 δρχ. περίπου. 

Η απόφαση αυτή να κοινοποιηθεί και να δημοσιευθεί στην 
Εφημερίδα της Κυβερνήσεως. 

Αθήνα, 13 Ιουλίου 1993 

Ο Γεν. Γραμματέας 
ΣΤ. ΣΦΑΚΙΑΝΑΚΗΣ 

- «- 

Αριθ. 4314.168/03/93 (5) 

Κατανομή θέσεων των κλάδων μόνιμου προσωπικού του Οί¬ 
κου Ναύτου στους βαθμούς του άρθρου 1 του Ν. 2085/92. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α. Τις διατάξεις του άρθρου 26 παρ. 2 του Ν. 2085/92 
«Ρύθμιση θεμάτων οργάνωσης, λειτουργίας και προσωπικού 
της Δημόσιας Διοίκησης και άλλες διατάξεις» (ΦΕΚ170 τ. Α'/ 
20.10.1992). 

β. Τις διατάξεις του νέου άρθρου 29Α του Ν. 1558/85 (άρ¬ 
θρο 27 Ν. 2081/92) (ΦΕΚ 154 τ. Α710.9.92). 

γ. Την αριθ. 30582/1834/87/12.6.87 κοινή απόφαση των 
Υπουργών Προεδρίας της Κυβέρνησης και Εμπορικής Ναυτι¬ 
λίας με θέμα «Προσαρμογή των κλάδων τακτικού προσωπικού 
του Ο.Ν. στο Προσοντολόγιο - Κλαδολόγιο» (ΦΕΚ 372 τ. Β7 
24.7.87). 

δ. Την αριθ. 2435.3/1/88/15.2.88 κοινή απόφαση των 
Υπουργών Προεδρίας της Κυβέρνησης και Εμπορικής Ναυτι¬ 
λίας «Καθορισμός των κλάδων ΠΕ, ΤΕ και ΔΕ του Ο.Ν. των 
οποίων οι υπάλληλοι κρίνονται για την κατάληψη θέσεων 
Προϊσταμένων των οργανικών του μονάδων» (ΦΕΚ 132 τ. Β7 
7.3.88). 

ε. Το αριθ. 8728/31.3.93 έγγραφο του Ο.Ν. Τμήμα Προ¬ 
σωπικού, αποφασίζουμε: 

1. Οι θέσεις του μόνιμου προσωπικού του Οίκου Ναύτου 
που προβλέπονται στην αριθ. 30582/1834/87/12.6.87 κοινή 
απόφαση των Υπουργών Προεδρίας της Κυβέρνησης και 
Εμπορικής Ναυτιλίας (ΦΕΚ 372 τ. Β724.7.87) κατανέμονται 
στους βαθμούς του άρθρου 1 του Ν. 2085/92 (ΦΕΚ 170 τ. Α7 
20.10.92) ως εξής: 

Α' ΚΛΑΔΟΙ ΚΑΤΗΓΟΡΙΑΣ ΠΕ 

α' ΚΛΑΔΟΣ ΠΕ ΔΙΟΙΚΗΤΙΚΟΣ - ΟΙΚΟΝΟΜΙΚΟΣ: Οργανι¬ 


κές θέσεις είκοσι πέντε (25). 

ΒΑΘΜΟΙ ΑΡΙΘ. ΘΕΣΕΩΝ 

Τμηματάρχη Β' έως Α' 8 

Εισηγητή Β'έως Α' 8 

Δόκ. Γραμματέα - Γραμματέα Β' έως Α' _9 

Σύνολο 25 


β' ΚΛΑΔΟΣ ΠΕ ΙΑΤΡΩΝ ΕΙΔΙΚΟΤΗΤΩΝ - ΟΔΟΝΤΙΑΤΡΩΝ: 
Οργανικές θέσεις εκατόν είκοσι (120). 

ΒΑΘΜΟΙ ΑΡΙΘ. ΘΕΣΕΩΝ 

Τμηματάρχη Β' έως Α' 3 

Εισηγητή Β' έως Α' 40 

Δόκ. Γραμματέα - Γραμματέα Β' έως Α' 77 

Σύνολο 120 

γ ΚΛΑΔΟΣ ΠΕ ΦΑΡΜΑΚΕΥΤΙΚΗΣ: Οργανικές θέσεις οκτώ 

( 8 ). 

ΒΑΘΜΟΙ ΑΡΙΘ. ΘΕΣΕΩΝ 

Τμηματάρχη Β' έως Α' 1 

Εισηγητή Β' έως Α' 3 

Δόκ. Γ ραμματέα - Γ ραμματέα Β' έως Α' _4 

Σύνολο 8 

Β ΚΛΑΔΟΙ ΚΑΤΗΓΟΡΙΑΣ ΤΕ 

α' ΚΛΑΔΟΣ ΤΕ ΔΙΟΙΚΗΤΙΚΟΣ - ΛΟΓΙΣΤΙΚΟΣ: Οργανικές 
θέσεις είκοσι (20). 

ΒΑΘΜΟΙ 

Τμηματάρχη Β' έως Α' 

Εισηγητή Β' έως Α' 

Δόκ. Γ ραμματέα - Γ ραμματέα Β' έως Α 
Σύνολο 


ΑΡΙΘ. ΘΕΣΕΩΝ 
1 
5 
14 
20 


β' ΚΛΑΔΟΣ ΤΕ ΝΟΣΗΛΕΥΤΙΚΗΣ - ΜΑΙΕΥΤΙΚΗΣ: Οργανι¬ 
κές θέσεις οκτώ (8) από τις οποίες οι τρεις (3) προσωρινές Ν. 
1476/84). 

ΒΑΘΜΟΙ ΑΡΙΘ. ΘΕΣΕΩΝ 

Εισηγητή Β'έως Α' 3 

Δόκ. Γ ραμματέα - Γ ραμματέα Β' έως Α' 5 

Σύνολο 8 

Η κατάργηση των τριών (3) προσωρινών θέσεων όταν αυτές 
κενωθούν θα γίνει ως εξής: μία (1) στο βαθμό του Εισηγητή Β' 
έως Α' και δύο (2) στο βαθμό του Δόκ. Γ ραμματέα - Γ ραμμα¬ 
τέα Β' έως Α'. 

Γ ΟΜΑΔΑ ΚΛΑΔΩΝ ΚΑΤΗΓΟΡΙΑΣ ΤΕ 
α' Κλάδος ΤΕ Ραδιολογίας - Ακτινολογίας: Οργανικές θέ¬ 
σεις τρεις (3) 

β' Κλάδος ΤΕ Ιατρικών Εργαστηρίων: Οργανικές θέσεις δύο 

( 2 ) 

Σύνολο 5 

ΒΑΘΜΟΙ ΑΡΙΘ. ΘΕΣΕΩΝ 

Εισηγητή Β' έως Α 2 

Δόκ. Γραμματέα - Γραμματέα Β' έως Α _3 

Σύνολο 5 

Δ' ΚΛΑΔΟΙ ΚΑΤΗΓΟΡΙΑΣ ΔΕ 

α' ΚΛΑΔΟΣ ΔΕ ΔΙΟΙΚΗΤΙΚΟΣ - ΛΟΓΙΣΤΙΚΟΣ: θέσεις πε¬ 
νήντα επτά (57). 

ΒΑΘΜΟΙ ΑΡΙΘ. ΘΕΣΕΩΝ 

Τμηματάρχη Β' έως Α' 2 

Εισηγητή Β' έως Α' 20 

Δόκιμος Γραφέας-Γραφέας Β' έως Α' Γραμματέας 
Β' έως Α' 35 

Σύνολο · 57 

β' ΚΛΑΔΟΣ ΔΕ ΒΟΗΘΩΝ ΝΟΣΟΚΟΜΩΝ: θέσεις επτά (7). 
ΒΑΘΜΟΙ ΑΡΙΘ. ΘΕΣΕΩΝ 

Εισηγητή Β' έως Α' 2 

Δόκ. Γ ραφέα-Γ ραφέα Β' έως Α' - Γ ραμματέα Β' έως Α' _5 
Σύνολο 7 


γ' ΚΛΑΔΟΣ ΔΕ ΤΗΛΕΦΩΝΗΤΡΙΩΝ: θέση μία (1) (προσω¬ 
ρινή Ν. 1476/84). 

ΒΑΘΜΟΙ ΑΡΙΘ. ΘΕΣΕΩΝ 

Εισηγητή Β' έως Α' 1 


Ε' ΟΜΑΔΑ ΚΛΑΔΩΝ ΚΑΤΗΓΟΡΙΑΣ ΥΕ: θέσεις έξι (6) 
α. ΚΛΑΔΟΣ ΥΕ ΒΟΗΘΗΤΙΚΟΥ ΠΡΟΣΩΠΙΚΟΥ 5 

β. ΚΛΑΔΟΣ ΥΕ ΦΥΛΑΚΩΝ-ΝΥΚΤΟΦΥΛΑΚΩΝ 

ΠΕ ΟΝ 1 

ΣΥΝΟΛΟ 6 

ΒΑΘΜΟΙ ΑΡΙΘ. ΘΕΣΕΩΝ 

Επιμελητή Α' 1 

Επιμελητή Γ' έως Β' 2 

Δόκ. Βοηθ.-Βοηθ. Υπαλλήλου Γ, Β, Α, 3 

ΣΥΝΟΛΟ 6 


ΣΤ' ΟΜΑΔΑ ΠΡΟΣΩΡΙΝΩΝ ΚΛΑΔΩΝ ΚΕΝΤΡΟΥ ΚΑΤΗΓΟ¬ 
ΡΙΑΣ ΥΕ: θέσεις έξι (6). 

α. Κλάδος ΥΕ Πρακτικών Βοηθών Χειριστών - Εμφανιστών - 
Παρασκευαστών Ακτινολογικού Εργαστηρίου (1 προσωρινή 
θέση Ν. 318/76 - Π.Δ. 810/77). 

β. Κλάδος ΥΕ Πρακτικών Νοσοκόμων (1 προσωρινή θέση 
Ν. 169/69 - Π.Δ. 810/77). 

γ. Κλάδος ΥΕ Καθαριστριών (4 προσωρινές θέσεις Ν. 


1476/84). 

ΒΑΘΜΟΙ ΑΡΙΘ. ΘΕΣΕΩΝ 

Επιμελητή Α' 1 

Επιμελητή Γ' έως Β' 2 

Δόκ. Βοήθ.-Βοηθ. Υπαλλήλου Γ, Β, Α, 3 

ΣΥΝΟΛΟ 6 


Ζ' ΚΛΑΔΟΙ ΚΑΤΗΓΟΡΙΑΣ ΠΕ ΕΠΑΡΧΙΑΚΩΝ ΠΑΡΑΡΤΗ¬ 
ΜΑΤΩΝ Ο.Ν. 

α' ΚΛΑΔΟΣ ΠΕ ΔΙΟΙΚΗΤΙΚΟΥ - ΛΟΓΙΣΤΙΚΟΥ ΕΠΑΡΧΙΑ¬ 
ΚΩΝ ΠΟΝ: θέσεις 2 (προσωρινές Ν. 1476/84). 

ΒΑΘΜΟΙ ΘΕΣΕΙΣ 

Εισηγητή Β έως Α' 2 

Η' ΚΛΑΔΟΙ ΚΑΤΗΓΟΡΙΑΣ ΔΕ ΕΠΑΡΧΙΑΚΩΝ ΠΑΡΑΡΤΗ¬ 
ΜΑΤΩΝ Ο.Ν. 

α' ΚΛΑΔΟΣ ΔΕ ΔΙΟΙΚΗΤΙΚΟΣ - ΛΟΓΙΣΤΙΚΟΣ ΠΟΝ: Οργανι¬ 
κές θέσεις 16 + 6 προσωρινές (Ν. 1476/84). 

ΒΑΘΜΟΙ ΑΡΙΘ. ΘΕΣΕΩΝ 

Εισηγητή Β έως Α 7 

Δόκ. Γραφέα-Γραφέα Β -Α'-Γραμματέα Β' έως Α' 15 

Σύνολο 22 

Η κατάργηση των έξι (6) προσωρινών θέσεων, όταν αυτές 
κενωθούν θα γίνει ως εξής: Δύο (2) θέσεις στο βαθμό του Ει¬ 
σηγητή Β έως Α' και τέσσερις (4) θέσεις στο βαθμό Δόκ. Γ ρα¬ 
φέα - Γραφέα Β, Α - Γ ραμματέα Β' έως Α'. 
β' ΚΛΑΔΟΣ ΔΕ ΒΟΗΘΩΝ ΝΟΣΟΚΟΜΩΝ ΕΠΑΡΧΙΑΚΩΝ 


ΠΟΝ: θέσεις δύο (2). 

(προσωρινές Ν. 1476/84). 

ΒΑΘΜΟΙ ΘΕΣΕΙΣ 

Εισηγητή Β' 6έως Α' 1 

Δόκ. Γραφέα-Γραφέα Β'-Α'-Γραμματέα Β' έως Α' _1 

Σύνολο 2 


θ' ΟΜΑΔΑ ΠΡΟΣΩΡΙΝΩΝ ΚΛΑΔΩΝ ΕΠΑΡΧΙΑΚΩΝ ΠΟΝ ΚΑ¬ 
ΤΗΓΟΡΙΑΣ ΥΕ 

α. ΚΛΑΔΟΣ ΥΕ ΣΥΝΤΗΡΗΤΩΝ ΕΠΑΡΧΙΑΚΩΝ ΠΟΝ: μία (1) 
θέση (προσωρινή Ν. 1476/84). 

β. ΚΛΑΔΟΣ ΥΕ ΦΥΛΑΚΩΝ - ΝΥΚΤΟΦΥΛΑΚΩΝ ΕΠ.ΟΝ: 
μία (1) θέση (προσωρινή Ν. 1476/84). 

γ. ΚΛΑΔΟΣ ΥΕ ΠΡΑΚΤΙΚΩΝ ΝΟΣΟΚΟΜΩΝ ΕΠ.ΟΝ.: μία 
(1) θέση (προσωρινή Ν. 1476/84). 

δ. ΚΛΑΔΟΣ ΥΕ ΚΑΘΑΡΙΣΤΡΙΩΝ ΕΠ.ΟΝ.: μία (1) θέση 
(προσωρινή Ν. 1476/84). 

ΣΥΝΟΛΟ 4 

ΒΑΘΜΟΙ ΑΡΙΘ. ΘΕΣΕΩΝ 

Επιμελητή Α' 1 

Επιμελητή Γ' έως Β' 1 

Δόκ. Βοηθ.-Βοηθ. Υπαλλήλου Γ, Β, Α, 2 

ΣΥΝΟΛΟ 4 


2. Από την εν λόγω απόφαση δεν προκύπτει δαπάνη στον 
Προϋπολογισμό του Οίκου Ναύτου. 

3. Η παρούσα να δημοσιευθεί στην Εφημερίδα της Κυβερ- 
νήσεως. 

Πειραιάς, 13 Ιουλίου 1993 

οι ΥΠΟΥΡΓΟΙ 

ΠΡΟΕΔΡΙΑ ΤΗΣ ΚΥΒΕΡΝΗΣΗΣ ΕΜΠΟΡΙΚΗΣ ΝΑΥΤΙΛΙΑΣ 

Σ. ΚΟΥΒΕΛΑΣ Α. ΠΑΠΑΔΟΓΓΟΝΑΣ 

- *- 

Αριθ. 4314.168/04/93 (6) 

Κατανομή θέσεων των κλάδων μόνιμου προσωπικού του Ναυ¬ 
τικού Επιμελητηρίου της Ελλάδας (ΝΕΕ) στους βαθμούς 
του άρθρου 1 του Ν. 2085/92. 


β. ΚΛΑΔΟΣ ΔΕ ΔΑΚΤΥΛΟΓΡΑΦΩΝ - ΣΤΕΝΟΓΡΑΦΩΝ: 
Οργαν. θέσεις τέσσερεις (4). 

ΒΑΘΜΟΙ ΑΡΙΘ. ΘΕΣΕΩΝ 

Εισηγητή Β' έως Α' 1 

Δόκ. Γραφέα-Γραφέα Β' έως Α' - Γραμματέα Β' έως Α' _3 
Σύνολο 4 

Δ' ΟΜΑΔΑ ΚΛΑΔΩΝ ΚΑΤΗΓΟΡΙΑΣ ΥΕ 
α. ΚΛΑΔΟΣ ΥΕ ΒΟΗΘΗΤΙΚΟΥ ΠΡΟΣΩΠΙΚΟΥ Οργαν. θέ¬ 
σεις μία (1) 

β. ΚΛΑΔΟΣ ΥΕ ΠΡΟΣΩΠΙΚΟΥ ΚΑΘΑΡΙΟΤΗΤΑΣ: Οργαν. 
θέσεις μία (1) 

ΒΑΘΜΟΙ ΑΡΙΘ. ΘΕΣΕΩΝ 

Επιμελητή Γ' έως Β' 1 

Δόκιμου Βοηθού - Βοηθού Υπαλλήλου Γ, Β, Α, 1 

Σύνολο 2 

2. Από την εν λόγω απόφαση δεν προκύπτει δαπάνη στον 
προϋπολογισμό του Ν.Ε.Ε. 

3. Η παρούσα να δημοσιευθεί στην Εφημερίδα της Κυβερ- 
νήσεως. 


ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α. Τις διατάξεις του άρθρου 26 παρ. 2 του Ν. 2085/92 
«Ρύθμιση θεμάτων οργάνωσης, λειτουργίας και προσωπικού 
της Δημόσιας Διοίκησης και άλλες διατάξεις» (ΦΕΚ170 τ. Α'/ 

20.10.1992) . 

β. Το Π.Δ. 74/1987 «Οργάνωση των υπηρεσιών του Ναυτι¬ 
κού Επιμελητηρίου της Ελλάδος» (ΦΕΚ 44 Α730.3.87). 

γ. Τις διατάξεις του νέου άρθρου 29Α του Ν. 1558/85 (άρ¬ 
θρο 27 Ν. 2081/92) (ΦΕΚ 154 τ. Α /10.9.92). 

δ. Το αριθ. 124/28.4.1993 έγγραφο του Ναυτικού Επιμε¬ 
λητηρίου της Ελλάδος, αποφασίζουμε: 

1. Οι θέσεις του μόνιμου προσωπικού του Ναυτικού Επιμε¬ 
λητηρίου της Ελλάδος (ΝΕΕ), που προβλέπονται στο Π.Δ. 74/ 
1984 (ΦΕΚ 44 τ. Α730.3.1987), κατανέμονται στους βαθ¬ 
μούς του άρθρου 1 του Ν. 2085/92 (ΦΕΚ 170 Α'/ 

20.10.1992) , ως εξής: 

Α' ΚΛΑΔΟΙ ΚΑΤΗΓΟΡΙΑΣ ΠΕ 

α. Κλάδος ΠΕ Διοικητικός - Οικονομικός: Οργανικές θέσεις 


δέκα τρεις (13). 

ΒΑΘΜΟΙ ΑΡΙΘ. ΘΕΣΕΩΝ 

Διευθυντή Β' έως Α' 2 

Τμηματάρχη Β' έως Α' 3 

Εισηγητή Β' έως Α' 3 

Δόκ. Γ ραμματέα - Γ ραμματέα Β' έως Α' _5 

Σύνολο 13 


Β ΚΛΑΔΟΙ ΚΑΤΗΓΟΡΙΑΣ ΤΕ 

α. ΚΛΑΔΟΣ ΤΕ ΔΙΟΙΚΗΤΙΚΟΣ - ΛΟΓΙΣΤΙΚΟΣ (προσ.): θέση 
μία (1) προσωρινή Ν. 1586/86. 

ΒΑΘΜΟΙ ΑΡΙΘΜΟΣ ΘΕΣΕΩΝ 

Γ ραμματέα Α' 1 

Γ' ΚΛΑΔΟΙ ΚΑΤΗΓΟΡΙΑΣ ΔΕ 

α. ΚΛΑΔΟΣ ΔΕ ΔΙΟΙΚΗΤΙΚΟΣ - ΛΟΓΙΣΤΙΚΟΣ: Οργαν. θέ¬ 
σεις επτά (7). 

ΒΑΘΜΟΙ ΑΡΙΘ. ΘΕΣΕΩΝ 

Τμηματάρχη Β' έως Α' 2 

Εισηγητή Β' έως Α' 2 

Δόκ. Γ ραφέα-Γ ραφέα Β' έως Α' - Γ ραμματέα Β' έως Α' _3 
Σύνολο 7 


Πειραιάς, 13 Ιουλίου 1993 

01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΜΠΟΡΙΚΗΣ ΝΑΥΤΙΛΙΑΣ 

Σ. ΚΟΥΒΕΛΑΣ Α. ΠΑΠΑΔΟΓΓΟΝΑΣ 


-♦- 

(7) 

Τροποποίηση διατάξεων του Τηλεγραφικού Κανονισμού 
Εσωτερικού του ΟΤΕ. 

ΟΡΓΑΝΙΣΜΟΣ ΤΗΛΕΠΙΚΟΙΝΩΝΙΩΝ 
ΤΗΣ ΕΛΛΑΔΟΣ Α.Ε. 

Το Διοικητικό Συμβούλιο της Ανώνυμης Εταιρίας με την 
επωνυμία «ΟΡΓΑΝΙΣΜΟΣ ΤΗΛΕΠΙΚΟΙΝΩΝΙΩΝ ΤΗΣ ΕΛΛΑ¬ 
ΔΟΣ Α.Ε.», που εδρεύει στην Αθήνα, κατά την 2328 συνε¬ 
δρίασή του, της 29ης Ιουνίου 1993, αποφάσισε-ενέκρινε την 
τροποποίηση ορισμένων διατάξεων του Τηλεγραφικού Κανο¬ 
νισμού Εσωτερικού, ο οποίος έχει εγκριθεί με αποφάσεις που 
πήρε κατά τις 1180/2.2.71,1197/6.7.71,1198/16.7.71 και 
1203/31.8.71 συνεδριάσεις του, έχει δημοσιευτεί στο 740/ 
14.9.71 ΦΕΚ (τεύχος Β'), και ισχύει μέχρι σήμερα, ύστερα 
από τις τροποποιήσεις και συμπληρώσεις που έγιναν κατά 
καιρούς, ως εξής: 

1. Αντικατάσταση της παραγρ. 1 του άρθρου 8. 

«1. Για την παροχή τηλεγραφικών υπηρεσιών, ο ΟΤΕ 
ιδρύει Τηλεπικοινωνιακά Γραφεία στις πόλεις, κωμοπόλεις 
και χωριά της Χώρας, τα οποία, ανάλογα με το διεξαγόμενο 
έργο και τη σπουδαιότητά τους, κατατάσσονται στις εξής κα¬ 
τηγορίες: 

α. Αυτοτελή Τηλεγραφεία 

β. Τηλεπικοινωνιακά Κέντρα 

γ. Τηλεπικοινωνιακά Τμήματα». 

2. Αντικατάσταση της παραγρ. 1 του άρθρου 20. 

«1. Η επιγραφή του τηλεγραφήματος περιλαμβάνει την 
πλήρη διεύθυνση του παραλήπτη ή την τηλεγραφική διεύ¬ 
θυνση αυτού και το όνομα του Γραφείου προορισμού, όπως 
αυτό αναγράφεται στο οικείο Ονοματολόγιο των Γραφείων 
του ΟΤΕ. 

Η διεύθυνση του παραλήπτη θεωρείται πλήρης, όταν πε¬ 
ριέχει όλα τα απαιτούμενα στοιχεία για την ευχερή και ταχεία 
επίδοση του τηλεγραφήματος, δηλαδή όνομα, επώνυμο, 
όνομα πατέρα, επάγγελμα, οδό, αριθμό, Δήμο ή Κοινότητα 

κ.λπ. 

Στην επιγραφή είναι δυνατόν να αναγράφεται και ο αριθμός 
τηλεφωνικής σύνδεσης, στην οποία θα ειδοποιείται ο παρα¬ 
λήπτης για την άφιξη του τηλεγραφήματος και την παραλαβή 
του, εφόσον το επιθυμεί, στις περιπτώσεις που, για αντικει¬ 
μενικούς λόγους, το τηλεγράφημα δέν μπορεί να επιδοθεί με 
τον διανομέα». 

3. Αντικατάσταση των παραγρ. 3,4,5 και 7 του άρθρου 23. 

«3. Είναι δυνατή η κατάθεση ιδιωτικών τηλεγραφημάτων 

από θυρίδα ή τηλέφωνο, με πίστωση, εφόσον ο αποστολέας 
έχει εφοδιασθεί με ειδικό, για το σκοπό αυτό, δελτίο από την 
Υπηρεσία». 

«4. Το δελτίο της προηγούμενης παραγράφου χορηγείται 
σε συνδρομητές τηλεφωνικής ή τηλετυπικής σύνδεσης, κα¬ 
θώς και σε τρίτα πρόσωπα τα οποία έχουν εξασφαλίσει τη συ¬ 
γκατάθεση, ως προς τη χρέωση των τελών, συνδρομητή τηλε¬ 
φωνικής ή τηλετυπικής σύνδεσης. 

Ο κάτοχος του δελτίου αυτού μπορεί να καταθέτει με πί¬ 
στωση τηλεγραφήματα σε οποιοδήποτε τηλεπικοινωνιακό 
Γραφείο της Χώρας». 

«5. Η κατάθεση τηλεγραφημάτων από τηλέφωνο ή τηλέ¬ 
τυπο γίνεται με πίστωση, τα τέλη τους χρεώνονται σε βάρος 
του συνδρομητή και καταβάλλονται όπως προβλέπεται από 
τον Τηλεφωνικό Κανονισμό και τον Κανονισμό Υπηρεσίας ΤΕ- 
Ι_ΕΧ Εσωτερικού, αντίστοιχα». 

«7. Η μη εμπρόθεση εξόφληση του λογαριασμού τηλε¬ 
φωνικής ή τηλετυπικής σύνδεσης, που περιλαμβάνει τηλε¬ 
γραφικά τέλη, έχει ως αποτέλεσμα τη διακοπή της αποδοχής 
των τηλεγραφημάτων που κατατίθενται με πίστωση και την 
εφαρμογή των διατάξεων του Τηλεφωνικού Κανονισμού και 
του Κανονισμού Υπηρεσίας ΤΕ1.ΕΧ Εσωτερικού, αντίστοιχα, 
που ισχύουν κάθε φορά για τη μη εξόφληση οφειλόμενων τε¬ 
λών». 

4. Αντικατάσταση του άρθρου 24. 

«ΑΡΘΡΟ 24 

Υπολογισμός των τιμολογουμένων 
λέξεων τηλεγραφήματος 

1. Καθετί που ο αποστολέας γράφει στο τηλεγράφημα για 
να μεταβιβαστεί, υπολογίζεται στον αριθμό των λέξεων και τι¬ 
μολογείται 

2. Υπολογίζονται, σε κάθε περίπτωση, ως μία τιμολογού¬ 
μενη λέξη τα παρακάτω: 

α. Κάθε ξεχωριστό γράμμα ή ξεχωριστό ψηφίο. 

β. Κάθε ξεχωριστό σημείο, που μπορεί να μεταβιβαστεί με 
τα χρησιμοποιούμενα τηλεγραφικά μέσα και που η μεταβί¬ 
βασή του ζητείται από τον αποστολέα. 

γ. Λέξεις ή ομάδες χαρακτήρων (γράμματα, ψηφία και ση¬ 
μεία), εφόσον δεν ξεπερνούν τους δέκα χαρακτήρες. 

Σε αντίθετη περίπτωση, υπολογίζονται ως μία τιμολογού¬ 
μενη λέξη ανά δέκα χαρακτήρες ή κλάσμα αυτών. 

3. Οι υπηρεσιακές ενδείξεις (αν υπάρχουν) υπολογίζονται 
ως μία πραγματική λέξη, ανεξαρτήτως του αριθμού των λέ¬ 
ξεων από τις οποίες αποτελούνται, τιμολογούνται όμως ανά 
δέκα χαρακτήρες και συμπεριλαμβάνονονται στον αριθμό των 
πραγματικών και τιμολογουμένων λέξεων του τηλεγραφήμα¬ 
τος. 

4. Η επικεφαλίδα του τηλεγραφήματος δεν συμπεριλαμβά- 
νεται στον αριθμό των πραγματικών και τιμολογουμένων λέ¬ 
ξεων. 

5. Οι παύλες δεν συμπεριλαμβάνονται στον αριθμό των . 
πραγματικών και τιμολογουμένων λέξεων του τηλεγραφήμα¬ 
τος ούτε και μεταβιβάζονται, μόνο όταν χρησιμοποιούνται στο 
πρωτόγραφο του αποστολέα για να ξεχωρίσουν διαφορετικές 


λέξεις ή ομάδες. 

Ο υπάλληλος των εισπράξεων τις διαγράφει, εκτός και αν ο 
αποστολέας ζητήσει ρητά τη μεταβίβασή τους, οπότε προ- 
σμετρώνται κανονικά ως χαρακτήρες και μεταβιβάζονται». 

5. Αντικατάσταση της παραγρ. 3 του άρθρου 27. 

«3. Τα ειδικά τηλεγραφήματα και οι αντίστοιχες υπηρε¬ 
σιακές ενδείξεις, όπως αυτές πρέπει να αναγράφονται σ’ 
αυτά και να μεταβιβάζονται, είναι: 

Κρατικό με προτεραιιότητα =Κρατ. προτεραιότητας= 
Κρατικό χωρίς προτεραιότητα =Κρατικό= 

Κινδύνου ανθρώπινης ζωής =ΑΑΖ= 

Επείγον =Επείγον= 

Με απάντηση πληρωμένη =ΑΠχ= 

Με βεβαίωση παραλαβής =ΒΠ= 

Πολλαπλό =Πχ= 

Πολλαπλό κοινοποιούμενο σε όλες τις διευθύνσεις =ΚΠΔ= 
Μετεωρολογικό =ΜΤΡ= 

Τύπου =Τύπου= 

Επιδιδόμενο τηλεφωνικώς =ΤΛΦχ= 

Επιδιδόμενο τηλετυπικώς =ΤΛΞχ= 

Επιδιδόμενο τηλετυπικώς =ΡΑΧχ= 

Επιδιδόμενο ορισμένη ημέρα =Εχ= 

Ζητητέο τηλεγραφείο =ΖΤΗΛ=». 

6. α. Αντικατάσταση της παραγρ. 2 του άρθρου 33. 

«2. Στον αποδέκτη τηλεγραφήματος με απάντηση πλη¬ 
ρωμένη χορηγείται χρηματική απόδειξη, με την οποία αυτός 
μπορεί να αποστείλει, από οποιοδήποτε Γ ραφείο της Χώρας, 
απαντητικό, τηλεγράφημα, που η κατάθεσή του γίνεται από 
θυρίδα και απευθύνεται σε οποιοδήποτε Γ ραφείο στο εσωτε¬ 
ρικό ή το εξωτερικό, μέσα σε τρεις μήνες από την έκδοσή της. 
Επίσης, μέσα στην ίδια προθεσμία, ο παραλήπτης χρηματικής 
απόδειξης μπορεί να χρησιμοποιήσει αυτή για την πληρωμή 
τελών συνδιάλεξης εσωτερικού ή εξωτερικού, που πραγματο¬ 
ποιείται από θάλαμο Γ ραφείου, ή ΡΑΧ εσωτερικού-εξωτερι- 
κού. 

β. Κατάργηση της παραγρ. 4 του άρθρου 33. 

7. Αντικατάσταση της παραγρ. 2 του άρθρου 34. 

«2. Για τη βεβαίωση παραλαβής εισπράττονται πρόσθετα 
τέλη, ίσα με το ελάχιστο τέλος συνήθους τηλεγραφήμα- 
τος». 

8. Αντικατάσταση της παραγρ. 8 του άρθρου 35. 

«8 Για τα πολλαπλά τηλεγραφήματα καταβάλλονται 
αθροιστικά τα εξής τέλη: 

α. Τα τέλη κάθε αντιγράφου, τιμολογουμένου ως αυτοτε¬ 
λούς τηλεγραφήματος. · - 
Στον υπολογισμό των λέξεων του αντιγράφου συμπεριλαμ- 
βάνονται μόνο οι λέξεις της διεύθυνσης του αποδέκτη στον 
οποίο απευθύνεται. 

β. Τα τέλη για τυχόν πρόσθετες υπηρεσιακές ενδείξεις». 

9. Αντικατάσταση της παραγρ. 4 του άρθρου 38. 

«4. Στα τηλεγραφήματα Τύπου είναι δυνατό να αναγρά¬ 
φονται μόνο οι υπηρεσιακές ενδείξεις =Πχ=, =ΚΠΔ=, =Επεί- 
γον=, =ΤΛΦχ=, =ΤΛΞχ= και =ΡΑΧχ=». 

10. Αντικατάσταση των παραγρ. 1,2 και 3 του άρθρου 41. 

«1.0 αποστολέας τηλεγραφήματος μπορεί να ζητήσει να 

επιδοθεί το τηλεγράφημά του στον παραλήπτη ορισμένη 
ημέρα. 

Για το σκοπό αυτό αναγράφει πριν από την επιγραφή την 
υπηρεσιακή ένδειξη =Εχ=, όπου χ η ημερομηνία επίδοσης, 
που δεν μπορεί να προσδιορισθεί μετά την τριακοστή ημέρα 
από την ημερομηνία κατάθεσης του τηλεγραφήματος». 

«2. Τα τηλεγραφήματα που αναγράφουν την ένδειξη 
-Εχ=, επιδίδονται από το Γραφείο προορισμού βασικά την 

ημέρα που ορίζεται. 

Αν όμως η ημέρα αυτή συμπίπτει με εορτή και υπάρχει 
πληθώρα τηλεγραφημάτων, είναι δυνατό τα τηλεγραφήματα 
αυτά να επιδοθούν ενωρίτερα». 

«3. Τηλεγραφήματα με την ένδειξη =Εχ= δε γίνονται δε¬ 
κτά, όταν η προσδιοριζόμενη ημερομηνία επίδοσής τους συ¬ 
μπίπτει με Σάββατο, Κυριακή ή άλλη αργία ημέρα, καθώς και 
με ημέρα κατά την οποία προβλέπεται περιορισμός στην εξυ¬ 
πηρέτηση της τηλεγραφικής κίνησης». 

11. Αντικατάσταση του άρθρου 42. 

« Αρθρο 42 

Τηλεγραφήματα που επιδίδονται 
. από θυρίδα τηλεγραφείου 

1. Ο αποστολέας τηλεγραφήματος μπορεί να ζητήσει να 
επιδοθεί αυτό στον παραλήπτη από τη θυρίδα του Τηλεγρα¬ 
φείου. 

Για το σκοπό αυτό αναγράφει πριν από την επιγραφή του 
τηλεγραφήματος την υπηρεσιακή ένδειξη =ΖΤΗΛ=. 

2. Για την υπηρεσιακή ένδειξη =ΖΤΗΛ= δεν εισπράττεται 
κανένα πρόσθετο τέλος. 

3. Η επιγραφή των τηλεγραφημάτων αυτών πρέπει απαραί- 
.τητα να περιλαμβάνει το πλήρες όνομα και το επώνυμο του 
παραλήπτη». 

12. Αντικατάστασση της παραγρ. 2 του άρθρου 43. 

«2. Στα ευχετήρια τηλεγραφήματα που περιλαμβάνουν 
μόνο ευχετήριες εκφράσεις, είναι δυνατό να αναγράφονται οι 
υπηρεσιακές ενδείξεις =ΤΛΦχ=, =ΤΛΞχ=, =ΡΑΧχ=, =ΒΠ=, 
=ΖΤΗΛ= και =Εχ=. 

Στα ευχετήρια τηλεγραφήματα που περιλαμβάνουν και άλ¬ 
λες εκφράσεις, εκτός από τις ευχετήριες, είναι δυνατό να 
αναγράφονται, πέρα από τις παραπάνω, και οι ενδείξεις 
=Επείγον= και =ΑΠχ=». 

13. α. Αντικατάσταση της παραγρ. 4 του άρθρου 44. 

«4. Τα ραδιοτηλεγραφήματα υπόκεινται στα εξής τέλη: 

α. Τέλος χερσαίου δικτύου, ανά λέξη και πάγιο. 

β. Τέλος Σταθμού ξηράς ανά λέξη (Παράκτιου στην Κινητή 
Ναυτική Υπηρεσία ή Επίγειου Σταθμού στην Κινητή Ναυτική, 
μέσω δορυφόρου, Υπηρεσία, που περιλαμβάνει και το τέλος 
του διαστημικού τμήματος). 

γ. Πρόσθετο τέλος για τυχόν ειδική διαχείριση. 

Τα ανωτέρω τέλη καθώς και το ελάχιστο όριο διατιμώμενων 
λέξεων καθορίζονται από τα τιμολόγια που ισχύουν κάθε 
φορά». 

β. Κατάργηση της παραγρ. 5 του άρθρου 44. 

14. Αντικατάσταση των εδαφίων α, β, δ, στ, η και του υπε- 
δαφ. (2) του εδαφίου θ, της παραγρ. 1, του άρθρου 45. 

«α. Επείγοντα ραδιοτηλεγραφήματα 

Αυτά γίνονται δεκτά και προς τις δύο κατευθύνσεις (ξηρά- 
ς-πλοίου και πλοίου-ξηράς), αλλά έχουν την αντίστοιχη ει¬ 
δική διαχείριση μόνο στο χερσαίο τηλεπικοινωνιακό δίκτυο 
και υπόκεινται σε διπλάσια τέλη χερσαίου δικτύου και σε συ¬ 
νήθη τέλη Σταθμού ξηράς». 

«β. Ραδιοτηλεγραφήματα με απάντηση πληρωμένη. 

Αυτά γίνονται δεκτά και προς τις δύο κατευθύνσεις. 

Τα πρόσθετα τέλη για την απάντηση καθορίζονται από τον 
αποστολέα σε ακέραιες δραχμές και δεν είναι δυνατόν να εί¬ 
ναι Κατώτερα από τα τέλη ραδιοτηλεγραφήματος που αντι¬ 
στοιχούν στο ελάχιστο όριο διατιμώμενων λέξεων. 

Σε ραδιοτηλεγραφήματα με απάντηση πληρωμένη που 
προορίζονται για κινητό σταθμό, η απάντηση μπορεί να σταλεί 
μόνο μέσω του σταθμού που εξέδωσε τη χρηματική από¬ 
δειξη». 

«δ. Ραδιοτηλεγραφήματα Τύπου. 


Τα ραδιοτηλεγραφήματα Τύπου γίνονται δεκτά προς την 
κατεύθυνση πλοίου-ξηράς και με τις ίδιες προϋποθέσεις που 
γίνονται δεκτά τα τηλεγραφήματα Τύπου. 

Αυτά υπόκεινται σε μειωμένα κατά το μισό τέλη χερσαίου 
δικτύου και σε συνήθη τέλη Σταθμού ξηράς». 

«στ. Ευχετήρια ραδιοτηλεγραφήματα. 

Αυτά γίνονται δεκτά και προς τις δυο κατευθύνσεις και 
υπόκεινται σε αυξημένα τέλη χερσαίου δικτύου, όπως αυτά 
προβλέπονται στο άρθρο 43 παρ. 3 (για ευχετήρια τηλεγρα¬ 
φήματα) και σε συνήθη τέλη Σταθμού ξηράς.». 

«η. Ραδιοτηλεγραφήματα που μεταβιβάζονται με μορφή 
εγκυκλίου. Αυτά γίνονται δεκτά κατά την κατεύθυνση ξηράς - 
πλοίου και μεταβιβάζονται προς συγκεκριιμένα ομάδα 
πλοίων. 

Υπόκεινται σε τέλη χερσαίου δικτύου και Σταθμού ξηράς 
(Παράκτιου Σταθμού), όμοια με αυτά των ραδιοτηλεγραφημά¬ 
των εσωτερικού. 

Το τέλος Σταθμού Ξηράς (Παράκτιου Σταθμού) εισπράττε- 
ται τόσες φορές όσες είναι οι μεταβιβάσεις επί τον αριθμό 
των πομπών.». 

«θ. (2) Προς την κατεύθυνση πλοίου - ξηράς: 

Επιδοδόμενα τηλεφωνικώς, τηλετυπικώς η τηλεομοιοτυπι- 
κώς, επιδιδόμενα ορισμένη ημέρα και ζητητέο Τηλεγρα¬ 
φείο». 

15. Κατάργηση της υπηρεσιακής ένδειξης «Ζητητέο Ταχυ¬ 
δρομείο =ΖΤΑΧ= από την παράγραφο 1, του άρθρου 48. 

16. Αντικατάσταση της παρ. 3 του άρθρου 57. 

«3. Στο αρχείο μπαίνουν επίσης και τα τηλεγραφήματα που 
φέρουν την ένδειξη =ΖΤΗΛ=, εφόσον η παραλαβή τους δεν 
έγινε μέσα στην παραπάνω προθεσμία». 

7. α. Αντικατάσταση των υπεδαφίων (1), (5) και (7) του εδα¬ 
φίου α, της παρ. 5, του άρθρου 76. 

«(1) Τα τέλη που εισπράχτηκαν επιπλέον από παραδρομή ή 
εσφαλμένη τιμολόγηση, εφόσον υπερβαίνουν το 10% του 
ελάχιστου τέλους συνήθους τηλεγραφήματος». 

«(5) Η διαφορά των τελών μεταξύ της απάντησης που προ¬ 
πληρώθηκε και εκείνης που χρησιμοποιήθηκε, εφόσον υπερ¬ 
βαίνει το 10% του ελάχιστου τέλους συνήθους τηλεγραφήμα¬ 
τος.» 

«(7) Τα πρόσθετα τέλη της υπηρεσιακής ένδειξης =ΒΓ1= τη¬ 
λεγραφήματος, εφόσον είτε δεν έγινε δυνατή επίδοσή του 
μέσα στην προβλεπόμενη προθεσμία των 42 ημερών, είτε 
δεν είναι δυνατή, από υπαιτιότητα του ΟΤΕ, η βεβαίωση της 
παραλαβής του τηλεγραφήματος από τον παραλήπτη». 

β. Κατάργηση του υπεδαφ. (8), του εδαφ. α, της παραγρ. 5, 
του άρθρου 76. 

γ. Στο εδάφ. γ, της παρ. 5, του άρθρου 76 η φράση «Με 
έγκριση των αρμόδιων Τηλεπικοινωνιακών Διαμερισμάτων ή 
Συγκροτημάτων» αντικαθίσταται με τη φράση «Με έγκριση 
των αρμόδιων Τηλεπικοινωνιακών Τμημάτων». 

18. Αντικατάσταση της παρ. 3 του άρθρου 77. 

«3. Για τις περιπτώσεις που η ρύθμιση ή η εφαρμογή αφή¬ 
νεται από το Διεθνή Τηλεγραφικό Κανονισμό στις χώρες κα¬ 
ταγωγής ή προορισμού των τηλεγραφημάτων, καθορίζονται 
τα ακόλουθα: 

Στις περιπτώσεις που προβλέπεται από το Διεθνή Τηλε¬ 
γραφικό Κανονισμό επιστροφή τελών, αυτή γίνεται ύστερα 
από έγκριση του οικείου Τηλεπ/νιακού Τμήματος, εκτός από 
τις περιπτώσεις που τηλεγράφημα ακυρώνεται πριν από τη 
μεταβίβασή του σε διεθνές κύκλωμα ή αναστέλλεται η μετα¬ 
βίβασή του ή εισπράττονται από παραδρομή ή εσφαλμένη τι¬ 
μολόγηση, επιπλέον τέλη περισσότερα από το 50% της, ανά 
λέξη μόνον, αξίας τηλεγραφήματος επτά (7) λέξεων της ζώ¬ 
νης με το χαμηλότερο ανά λέξη τέλος, οπότε η επιστροφή γί- 

νεται με πρωτοβουλία του Γραφείου κατάθεσης. 

Επίσης, με έγκριση των ίδιων Υπηρεσιών, επιστρέφονται 
και τα τέλη των ραδιοτηλεγραφημάτων εξωτερικού, όταν 
αυτό προβλέπεται.» 

19. Αντικατάσταση της παρ. 5 του άρθρου 86. 

«5. Για τη χορήγηση αντιγράφου ή φωτοτυπίας τηλεγραφή¬ 
ματος, εισπράττεται, κατά την κατάθεση της αίτησης, τέλος 
καθοριζόμενο από τα τηλεγραφικά τιμολόγια και προσκομίζε¬ 
ται το νόμιμο χαρτόσημο». 

Η παρούσα να δημοσιευθεί στην Εφημερίδα της Κυβερνή- 
σεως. 

Αθήνα, 12 Ιουλίου 1993 

Ο Πρόεδρος του Δ.Σ. 

Ν. ΘΕΜΕΛΗΣ 

-♦- 

( 8 ) 

Τροποποίηση διτάξεων του Κανονισμού Υπηρεσίας Τηλεει¬ 
δοποίησης ΟΤΕ. 

ΟΡΓΑΝΙΣΜΟΣ ΤΗΛΕΠΙΚΟΙΝΩΝΙΩΝ ΤΗΣ ΕΛΛΑΔΟΣ Α.Ε. 

Το Διοικητικό Συμβούλιο της Ανώνυμης Εταιρείας με την 
επωνυμία «Οργανισμός Τηλεπικοινωνιών της Ελλάδος Α.Ε» 
που εδρεύει στην Αθήνα, κατά την 2328 συνεδρίασή του της 
29ης Ιουνίου 1993, αποφάσισε, ενέκρινε την τροποποίηση - 
συμπλήρωση διατάξεων του Κανονισμού Υπηρεσίας Τηλεει¬ 
δοποίησης, ο οποίος έχει εγκριθεί με απόφαση που πήρε το 
Συμβούλιο αυτό κατά τη 1896/9.7.85 συνεδρίασή του, έχει 
δημοσιευτεί στο 617/10.10.85 ΦΕΚ, τεύχος δεύτερο και 
ισχύει σήμερα, ύστερα από τις τροποποιήσεις που έγιναν 
κατά καιρούς, ως ακολούθως: 

Αρθρο 9 

Η παράγραφος 2 αντικαθίσταται ως εξής: 

«2. Με ένα ή περισσότερους αριθμούς κλήσης αποκλειστι¬ 
κούς για κάθε δέκτη ή κοινούς σε δύο η περισσότερους δέ¬ 
κτες του ίδιου συνδρομητή. 

Οι αριθμοί κλήσης των δεκτών καθορίζονται από τον ΟΤΕ, 
είναι μη ανακοινώσιμοι ή απόρρητοι και μπορεί να μεταβάλλο¬ 
νται από τον ΟΤΕ, όταν τούτο κρίνεται αναγκαίο, χωρίς μ' 
αυτό να δημιουργείται δικαίωμα των συνδρομητών για αποζη¬ 
μίωση». 

Αρθρο 10 

Η παράγραφος 2 αντικαθίσταται ως εξής: 

«2. Οι αιτήσεις εγκρίνονται από τον ΟΤΕ κατά τη χρονολο¬ 
γική σειρά της υποβολής τους και μπορούν, πριν εγκριθούν, 
να τροποποιούνται ως προς τις ζητούμενες δυνατότητες των 
δεκτών. 

Η σειρά προτεραιότητας των τροποποιητικών αιτήσεων κά- 
θορίζεται με βάση την αρχική ημερομηνία υποβολής των αιτή¬ 
σεων, αν ζητείται τροποποίηση ως προς την περιοχή λειτουρ¬ 
γίας των δεκτών ή αν ζητείται μείωση του πλήθους των αριθ¬ 
μών κλήσης. Εφόσον όμως ζητείται αύξηση του πλήθους των 
αριθμών κλήσης, για όσους δέκτες έχουν τη δυνατότητα 
αυτή, η προτεραιότητα, ως προς τη χορήγηση των επιπλέον 
αριθμών, καθορίζεται με βάση την ημερομηνία υποβολής της 
τροποποιητικής αίτησης». 

Αρθρο 20 

Οι παράγραφοι 1 και 2 αντικαθίστανται ως εξής: 

«1. Οι συνδρομητές μπορούν να ζητήσουν τη μεταβολή των 
δυνατοτήτων των δεκτών τους, δηλαδή την αυξομείωση του 
πλήθους των αριθμών κλήσης τους, εφόσον ο τύπος του δέ¬ 


κτη το επιτρέπει ή τη λειτουργία τους σε διαφορετική πε¬ 
ριοχή. 

2. Στις περιπτώσεις που ζητείται αύξηση του πλήθους των 
αριθμών κλήσης, για όσους δέκτες έχουν τη δυνατότητα 
αυτή, οι σχετικές αιτήσεις ικανοποιούνται κατά τη χρονολο¬ 
γική σειρά της υποβολής τους, μαζί με τις αιτήσεις διάθεσης 
νέων δεκτών. Μπορεί όμως ο ΟΤΕ, να εγκρίνει, κατά την 
κρίση του, την αύξηση του πλήθους των αριθμών κλήσης, 
κατά παρέκκλιση της σειράς προτεραιότητας, σύμφωνα με το 
άρθρο 10 παρ. 3 του παρόντος Κανονισμού. Για τις λοιπές πε¬ 
ριπτώσεις μεταβολών των δυνατοτήτων των δεκτών, οι σχετι¬ 
κές αιτήσεις ικανοποιούνται χωριστά κατά τη χρονολογική 
σειρά της υποβολής τους». 

Αρθρο 20α 

Προστίθεται νέο άρθρο ως εξής: 

« Αρθρο 20α 
Αλλαγή αριθμού κλήσης 

1. Οι συνδρομητές μπορούν να ζητήσουν την αλλαγή του 
αριθμού ή των αριθμών κλήσης των δεκτών τους, η οποία 
πραγματοποιείται, εφόσον είναι εφικτή, με την καταβολή τέ¬ 
λους καθοριζόμενου από τα τιμολόγια του ΟΤΕ. Εφόσον 
όμως για την αλλαγή αριθμού ή αριθμών κλήσης δέκτη απαι¬ 
τηθεί αντικατάσταση της μνήμης του ή ρύθμισή του (περιπτώ¬ 
σεις κλήσης δεκτών με κοινό ή κοινούς αριθμούς κλήσης), κα¬ 
ταβάλλονται, εκτός από το τέλος αλλαγής αριθμού κλήσης, η 
αξία της νέας μνήμης που θα τοποθετηθεί, καθώς και τ’ απαι- 
τούμενα για την αντικατάσταση ή τη ρύθμιση εργατικά. 

2. Η αλλαγή αριθμού ή αριθμών κλήσης δέκτη κοινών και σε 
άλλους δέκτες είναι υποχρεωτική στις περιπτώσεις εφαρμο¬ 
γής των άρθρων 24,25 και 26 για τον εκδοχέα, τους κληρονό¬ 
μους και τους εταίρους, εκτός από έναν καθοριζόμενο κατό¬ 
πιν συμφωνίας, εφόσον πρόκειται για δέκτες περιερχόμενους 
χωριστά σε περισσότερους του ενός κληρονόμους και εταί¬ 
ρους. 

Οι ανωτέρω υπόχρεοι αλλαγής αριθμού ή αριθμών κλήσης 
δέκτη, κοινών και σε άλλους δέκτες, καταβάλλουν, πέρα από 
το κατά περίπτωση τέλος εκχώρησης ή μεταβολής, το τέλος 
αλλαγής αριθμού κλήσης και την αξία της μνήμης του δέκτη 
που τυχόν θα τοποθετηθεί σε αντικατάσταση της παλαιός, 
καθώς και τ’ απαιτούμενα για την αντικατάσταση της μνήμης 
ή τη ρύθμιση του δέκτη εργατικά». 

Άρθρο 22 

Το άρθρο 22 αντικαθίσταται ως εξής: 

«Άρθρο 22 

Απώλεια ή καταστροφή δέκτη 

1. Η έγγραφη δήλωση του συνδρομητή για απώλεια ή κατα¬ 
στροφή του δέκτη του συνεπάγεται την εκ μέρους του καταγ¬ 
γελία της σύμβασης με τον ΟΤΕ σύμφωνα με το άρθρο 29 του 
παρόντος Κανονισμού και, εφόσον ο δέκτης είχε 1 διατεθεί με 
μίσθωση την καταβολή της αξίας του σύμφωνα με το τιμολό¬ 
γιο του ΟΤΕ. 

2. Ο συνδρομητής, εφόσον με την καταγγελία της σύμβα¬ 
σης, ζητήσει άλλο δέκτη, το αίτημά του ικανοποιείται με προ¬ 
τεραιότητα. 

Για τη διάθεση του νέου δέκτη, καταρτίζεται νέα σύμβαση 
και καταβάλλονται η αξία του δέκτη και η εφάπαξ εισφορά 
εφόσον πρόκειται για σύμβαση αόριστης διάρκειας ή η σχε¬ 
τική εγγύηση εφόσον πρόκειται για σύμβαση ορισμένης διάρ¬ 
κειας. 

3. Σε περίπτωση που ο χαμένος δέκτης βρεθεί, για την 
επαναλειτουργία του, ο συνδρομητής μπορεί να συνομολογή- 

σει νέα σύμβαση, έναντι καταβολής της εφάπαξ εισφο¬ 
ράς». 

Άρθρο 28 

Το άρθρο 28 αντικαθίσταται ως εξής: 

«Άρθρο 28 

Προσωρινή διακοπή λειτουργίας δέκτη 

Με την επιφύλαξη των διατάξεων του άρθρου 16 παρ. 3, 
μπορεί ο ΟΤΕ να διακόψει προσωρινά, για χρονικό διάστημα 
μέχρι 10 ημέρες, τη λειτουργία δέκτη συνδρομητή, μετά από 
προειδοποίηση που γίνεται τουλάχιστο πριν από 10 ημέρες, 
σε περίπτωση παράβασης των διατάξεων των άρθρων 4 και 
18 του παρόντος Κανονισμού. 

Κατά τη διάρκεια της διακοπής τα προβλεπόμενα τέλη και 
μισθώματα καταβάλλονται στο ακέραιο, ενώ για την επανα¬ 
σύνδεση του δέκτη καταβάλλεται τέλος καθοριζόμενο από τα 
τιμολόγια του ΟΤΕ». 


Άρθρο 29 

Η παράγραφος 1 αντικαθίσταται ως εξής: 

«Ι.Άπό το συνδρομητή. 

Ο συνδρομητής έχει το δικαίωμα να καταγγείλει εγγράφως 
τη σύμβαση με τον ΟΤΕ οποτεδήποτε. 

Για την καταγγελία της σύμβασης που αφορά δέκτη με 
αριθμό κλήσης κοινό και σε άλλο ή άλλους δέκτες, απαιτείται 
σχετική ρύθμιση του δέκτη (περιπτώσεις καταστροφής του ή 
οριστικής διακοπής της λειτουργίας του) ή ανάλογη ρύθμιση 
του ή των άλλων δεκτών που καλούνται με τον κοινό αριθμό 
κλήσης (περιπτώσεις απώλειας δέκτη).» 

Η παρούσα να δημοσιευτεί στην Εφημερίδα της Κυβερνή- 
σεως. 

Αθήνα, 7 Ιουλίου 1993 

Ο Πρόεδρος του Δ.Σ. 

Ν. ΘΕΜΕΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




